CELEX: 62014TN0044
Language: et
Date: 2014-01-15 00:00:00
Title: Kohtuasi T-44/14: 15. jaanuaril 2014 esitatud hagi — Costantini jt versus komisjon

29.3.2014   
            
            
               ET
            
            
               Euroopa Liidu Teataja
            
            
               C 93/26
            
         15. jaanuaril 2014 esitatud hagi — Costantini jt versus komisjon
   (Kohtuasi T-44/14)
   2014/C 93/46
   Kohtumenetluse keel: inglise
   
      Pooled
   
   
      Hagejad: Bruno Costantini (Jesi, Itaalia), Robert Racke (Lamadelaine, Luksemburg), Pietro Pravata (Beyne-Heusay, Belgia), Zbigniew Galązka (Łódź, Poola), Justo Santos Domínguez (Leganés, Hispaania), Maria Isabel Lemos (Mealhada, Portugal), André Clavelou (Vincennes, Prantsusmaa), Citizens’ Committee „Right to Lifelong Care: Leading a life of dignity and Independence is a fundamental right!” (esindajad: advokaat O. Brouwer ja solicitor A. Woods)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 5. novembri 2013. aasta otsus keelduda registreerimast kodanikualgatus „Right to Lifelong Care: Leading a life of dignity and independence is a fundamental right!” (algatus) vastavalt Euroopa Parlamendi ja nõukogu 16. veebruari 2011. aasta määrusele (EL) nr 211/2011 kodanikualgatuse kohta (ELT 2011, L 65, lk 1), millest teatati hageja esindajale ja viimase asendajale 5. novembri 2013. aasta kirjas pealkirjaga „K(2013) 7612 (lõplik)” (vaidlustatud otsus); ja
            
         
               —
            
            
               mõista hageja kohtukulud, sh võimaliku menetlusse astuja kulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et komisjon eksis määruse nr 211/2011 artikli 4 lõike 2 punktis b ette nähtud kriteeriumide kontrollimisel, kui jättis asjaomase algatuse registreerimata, kuivõrd i) ta tuvastas vääralt, et algatuse eesmärke ei saa Euroopa Liidu toimimise lepingu raames piisavalt saavutada ja ii) ta ei võtnud määruse nr 211/2011 aluspõhimõtteid arvesse.
            
         
               2.
            
            
               Teine väide, et komisjon rikkus hea halduse põhimõtet, kui ta keeldus algatuse registreerimisest, olukorras kus ta on registreerinud kodanikualgatusi, millega soovitakse saavutada sarnaseid eesmärke.
            
         
               3.
            
            
               Kolmas väide, et komisjon rikkus kohustust vaidlustatud otsust piisavalt ja asjakohaselt põhjendada, rikkudes sellega ELTL artiklit 296.